Mairie Kerklinneln

De Mairie Kerklinneln weer in de Franzosentied (1810 bet 1813) een von de dree Mairien, in de de Kanton Veern indeelt weer. De Seet weer in Kerklinneln. Se harr 2787 Inwahners.

 Historie 

De Ümgegend von Kerklinneln hett vör de Franzosentied to dat Amt Veern un dat Strukturgericht Veern in dat Hartogdom Veern höört, wat in dat Kurförstendom Hannover leeg. Dat Kurförstendom Hannover weer in de Tied von de Koalitschoonskriege siet 1801 von Franzosen un Prüßen besett. To’n 1. März 1810 is dat Rebeed denn Deel von dat Königriek Westfalen worrn, wat en Satellitenstaat von Frankriek weer.

Binnen Westfalen weer de Mairie Kerklinneln een von de ölven Mairien in’n Kanton Veern von’n Distrikt Veern, Departement von de Elv- un Wersermünnen. Man al to’n 1. Januar 1811 harr dat wedder en Enn. Dat Königriek Westfalen müss dat Departement direkt an dat Franzöösche Kaiserriek afgeven. De Mairie Kerklinneln weer nu een von de dree Mairien in’n Kanton Veern, Distrikt Bremen, Departement von de Wersermünnen. De Mairie weer nu düüdlich grötter, dor sünd Öörd in tohoopfaat worrn, de vörher in Westfalen to de fiev Mairien Kerklinneln, Bennbössel, Bössel, Hogenabargen un Wittloh ut’n Kanton Veern höört harrn.

1813/1814 hebbt de Russen de Franzosen slahn un dat Rebeed befreet. Dat Kurförstendom Hannover is denn wedder herstellt worrn un de ole Stand von vör 1810 wedder dor. Mit’n Wiener Kungress is 1815 ut dat Kurförstendom dat Königriek Hannover worrn.

 Öörd 

Dor hebbt düsse Öörd tohöört:

 Königriek Westfalen:Bulletin des lois du Royaume de Westphalie. Königliche Bookdruckeree, Kassel 1810, Sied 22
Kerklinneln, Ramels, Specken, Lüttjen Linneln, Lindhoop, Deelsen, Brammer, Kreepm, Lüttjen Zähln, Groten Zähln

 Kaiserriek Frankriek:Albrecht Friedrich Ludolph Lasius: Der französische Kayser-Staat unter der Regierung des Kaysers Napoleon des Großen, im Jahre 1812, Band 1. Kißling 1813, Sied 100
Kerklinneln (211 Inwahners), Deelsen (64), Brammer (56), Kreepm (67), Lüttjen Zähln (51), Groten Zähln (73), Geerkenhoff (13), Odeweg (32), Schepinkel (30), Bennbössel (70), Lüttjen Heinz (27), Groten Heinz (56), Brouk (42), Schmomöhlen (9), Lüttjen Linneln (47), Huxhaal (37), Kohlenföör (10), Neenkroog (9), Gohbeek (11), Kükenmoor (48), Veernermoor (26), Neenföör (12), Ramels (11), Specken (35), Wetenmöhlen (56), Lindhoop (6), Hoost (7), Bössel (81), Eitze (130), Lutten (186), Armsen (257), Bestern (8), Hogenabargen (160), Neernabargen (303), Lehrn (44), Wittloh (132), Odersen (250), Stemmen (109), Grafel (11)

Vondaag sünd düsse Öörd Deel von de Gemenen Kerklinneln un Veern.

 Footnoten 

Kerklinneln
Kategorie:Königriek Westfalen
Kategorie:Gifft dat nich mehr